শোভনা রান্না করতে করতে ভাবলো, তার মতন সংসারের জাঁতাকলে কে আর ফেঁসেছে? পূজোর কেনাকাটার ছুটি নিয়ে ঝি পর্য‍্যন্ত মুরুব্বি দেখালো আর তার ভাগ‍্য দেখ! মহালয়ার পুণ‍্য প্রাতে শ্বশুরের শখ জাগলো ‘মা’কে সাদা সাদা সোনালী করে ভাজা ফুলকো নুচি আর কচি নঙ্কার ফোড়নে আলুর ছক্কা খাওয়াবেন। এখনও নিয়ম করে ফি বচ্ছর তর্পণ করেন কি না! এখন কবেকার এক্সপায়ার্ড প্রডাক্ট শ্বশুরের মাতাঠাকুরাণীর জন‍্য কোমর বেঁকিয়ে লুচি ভাজো!